《青玉案 玉璁》
明代·高濂

轻烟低拂游丝倦。门掩昼长庭院。绿暗红残帘羃静。

夕阳影里，芳草丛中，一种花娇颤。

翠铺锦簇蝶身裁，看轻盈、还怜飞燕。舞向东风争得意，玉剪玲珑，枝横缭绕，满砌开应遍。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。